Mikko Suomi

Mikko Suomi (s. 1976Kirjailijan kotisivut lisätietoja henkilöstä.) on turkulainen kirjailija ja muusikko. 

 Kirjailija 
Mikko SuomenMikko Suomi, esittely kustantajan sivuilla, (Kustannus HD) esikoisteos on seikkailukertomus Atlantiksen perilliset ilmestyi vuonna 2012. Taisto Rautanen -kirjojen sarjaa jatkoi Decodex-kustantamon julkaisema Punaisen lohikäärmeen silmä vuonna 2020. Mikko Suomen seuraava kirja, Mediapinta Oy:n julkaisema Pseudologia fantastica ilmestyi 10. tammikuuta 2021. Teos Melioristi on ilmestynyt elokuussa 2021. Mikko Suomen uusin kirja Salapoliisikoirat Hyhmä ja Huurre on ilmestynyt 16.12.2024 kustantajana Valmiixi.

 Taisto Rautanen -sarja 
Atlantiksen perillisetKirja-arvostelu (Atlantiksen perilliset) viitattu 10.1.2013 ja 3.3.2021 vuodelta 2012 oli ensimmäinen osa laajempaa kirjasarjaa. Atlantiksen perillisissä esiteltiin turkulainen, historiantutkija Taisto Rautanen sekä hänen apurinsa. Taisto Rautanen kumppaneineen jatkaa seikkailujaan teoksessa Punaisen lohikäärmeen silmä vuodelta 2020. Kirjailijan antamien tietojen perusteella (tieto julkaistu muun muassa kirjailijan kotisivulla) Taisto Rautanen -sarjaan on tulossa useita jatko-osia.

 Humoristiset dekkarit 
Mikko Suomen dekkari Pseudologia fantastica on yhdistelmä perinteistä salapoliisiromaania, tietokirjaa ja huumorikirjallisuutta. Elementit toimivat tasapainottavasti kertomuksessa, jonka keskiössä ovat tavalliset arjen sankarit Timo ja Tiina. Tiinan elämän seuraamista jatketaan Mikko Suomen uusimmassa teoksessa Melioristi. Luvialle sijoittuvassa maalaiskomediallisessa dekkarissa on niin ikään tietokirjamaisia elementtejä. 

 Lastenkirjat 
Joulukuussa 2024 ilmestynyt Salapoliisikoirat Hyhmä ja Huurre on kirjailija Mikko Suomen uusin aluevaltaus. Tämä kirja on yli viisi vuotiaille tarkoitettu lastenkirja, jossa koirat ja muutkin eläimet seikkailevat kuvitteellisessa Varjovirranmaassa. Kirjan pääosassa on koiranpentu Hyhmä, joka haaveilee isoveljensä Huurteen jalanjäljissä olevansa jonain päivän salapoliisikoira. Varjovirranmaan seikkailun pyörteisiin on sotkeutunut myös kettu Ketale, vääryystieteen maisteri sekä Varjovirranmaata hallitsevat itseään viisaana pitävät soturikanat johtajanaan Klaus-ylikukko. Salapoliisikoirat Hyhmä ja Huurre on jännittävä seikkailutarina ystävyydestä, avuliaisuudesta ja rohkeudesta.  

 Teokset 
 Atlantiksen perilliset. Julkaisuvuosi 2012. . 
 Punaisen lohikäärmeen silmä. Julkaisuvuosi 2020. 
 Pseudologia fantastica. Julkaisuvuosi 2021. 
 Melioristi. Julkaisuvuosi 2021. 
 Salapoliisikoirat Hyhmä ja Huurre. Julkaisuvuosi 2024. 

 Muusikkona 
Mikko Suomi on omalla nimellään julkaiseva multi-instrumentalistimuusikko. Suomen musiikillinen pohja on rockmusiikissa ja metallissa. Nuorena aikuisena Suomella oli laajasti bänditoimintaa ja kokoonpanot vaihtuivat tiuhaan. Yhteinen nimittäjä kaikissa projekteissa oli kuitenkin raskaampi sähkökitaravetoinen melodinen heavy. Bändien lähinnä demotasolle jääneet tuotannot olivat yhdistelmä klassista heavymusiikkia ja ysärivaikutteita sekä melodisen deathmetalin raskautta. Tältä pohjalta ja näillä vaikutteilla on syntynyt toista tuhatta laulua sekä suomenkielisenä että englanninkielisenä. Mikko Suomen englanninkielinen albumi Hymnal ilmestyi 13. marraskuuta 2023 ja samaan teemaan kuuluva suomenkielinen albumi Ikuisen yön valtakunta 27. marraskuuta 2023. Vuonna 2024 artistilta on ilmestynyt useampi eri aihepiirejä käsittelevä albumi. Viimeisin kaksiosaisen teemalevyn ensimmäinen osa Tarocs, pt 1, jossa käsittelyssä ovat tarot-korttien suuri arkana ja erityisesti numerot 0 - X. Vuonna 2025 Mikko Suomi on julkaissut kaksi albumia. Helmikuun 28. Kalewala ja 20.4.2025 julkaistu Minä olen. Kalewala albumi on konseptialbumi, jonka kaikki kappaleet ovat saaneet innoituksensa kansalliseepoksestamme. Minä olen albumilla kappaleet ovat huomattavasti henkilökohtaisemmat ja tekstit sukeltavat ihmismielen syvempiinkin syövereihin.  

Tammikuussa 2023 julkaistun tiedotteen mukaan turkulainen death metalin pioneeri Cerebrum tekee paluun. Myös Mikko Suomi on jälleen mukana Cerebrumissa. Mikko Suomi soittaa ja laulaa myös Vargtass -nimisessä progeyhtyeessä sekä Avete -nimisessä suomimetalliyhtyeessä.

 Diskografia 









 Leftovers (2024)
 Just Another Last Song (2024)
 Fistful of Earwyrms (2024)
 Tarocs, pt. 1 (2024)
 Kalewala (2025)
 Minä olen (2025)

 Lähteet 

 Aiheesta muualla 
 Mikko Suomen kotisivut
Punaisen lohikäärmeen silmä -kirja-arvostelu 
Mikko Suomi, spotify
Cerebrum, spotify
Vargtass, spotify
Salapoliisikoirat Hyhmä ja Huurre, kustantajan sivuilla

Luokka:Vuonna 1976 syntyneet
Luokka:Elävät henkilöt
Luokka:Suomalaiset kirjailijat
Luokka:Suomalaiset muusikot
Luokka:Suomalaiset metallimusiikin kitaristit